O‘zbekiston Respublikasi Prezidentining “O‘zbekiston Respublikasi Vazirlar Mahkamasining ijro etuvchi tuzilmasiga qisman o‘zgartirish kiritish to‘g‘risida” 2016-yil 10-sentabrdagi PQ-2584-sonli qaroriga o‘zgartish kiritish to‘g‘risida

O‘zbekiston Respublikasi Vazirlar Mahkamasining Yoshlar siyosati, madaniyat, axborot tizimlari va telekommunikatsiyalar masalalari axborot-tahlil departamenti tuzilmasini maqbullashtirish maqsadida:
 1. O‘zbekiston Respublikasi Prezidentining “O‘zbekiston Respublikasi Vazirlar Mahkamasining ijro etuvchi tuzilmasiga qisman o‘zgartirish kiritish to‘g‘risida” 2016-yil 10-sentabrdagi PQ-2584-sonli qarori 3-ilovasi matni ilovaga muvofiq tahrirda bayon etilsin.
 2. Mazkur qarorning ijrosini nazorat qilish O‘zbekiston Respublikasi Bosh vazirining o‘rinbosari A. Aripov va O‘zbekiston Respublikasi Vazirlar Mahkamasi apparatining boshqaruvchisi R. Abdukadirov zimmasiga yuklansin.
 1. Madaniyat va sport ishlari vazirligi (madaniyat qismi masalalari bo‘yicha)
 2. Axborot texnologiyalari va kommunikatsiyalarni rivojlantirish vazirligi
 3. O‘zbekiston matbuot va axborot agentligi
 4. Intellektual mulk agentligi
 5. “O‘zarxiv” agentligi
 6. “O‘zbekkino” milliy agentligi
 7. O‘zbekiston Respublikasi Vazirlar Mahkamasi huzuridagi Din ishlari bo‘yicha qo‘mita
 8. Badiiy akademiya
 9. O‘zbekiston milliy teleradiokompaniyasi
 10. O‘zbekiston Milliy axborot agentligi
 11. “O‘zbeknavo” estrada birlashmasi
 12. Alisher Navoiy nomidagi milliy kutubxona
 13. “Mahalla” O‘zbekiston xayriya jamoat fondi
 14. “Kamolot” yoshlar ijtimoiy harakati 
 15. O‘zbekiston kasaba Uyushmalari Kengashi
 16. Respublika Ma’naviyat targ‘ibot markazi
 17. Milliy g‘oya va mafkura ilmiy-amaliy markazi
 18. O‘zbekiston yozuvchilar uyushmasi
 19. O‘zbekiston jurnalistlari ijodiy uyushmasi
 20. Respublika baynalminal madaniyat markazi
 21. “Sharq” nashriyot-matbaa aksiyadorlik kompaniyasi
 22. “Aloqabank” AK
 23. Axborot tizimlari va texnologiyalarni rivojlantirish, milliy axborot makonini monitoring qilish hamda axborot xavfsizligini ta’minlash masalalari bo‘yicha — davlat va xo‘jalik boshqaruvi, mahalliy davlat hokimiyati organlari.”.